Ønsker du å bestille time til koronatesting, kan du gjøre det digitalt. For å kunne bruke løsningen, må du ha bostedsadresse i Nannestad eller Gjerdrum og ha BankID/MinID.
Vi oppfordrer alle som har mulighet, til å bestille time til testing digitalt. Du kan bestille time til deg selv og dine barn. Det er gratis å la seg teste.
Koronatest - bestilling
Dersom du ikke har BankID/MinID, kan du ringe 47619706 for å bestille time. Telefonen er åpen mandag til fredag fra kl. 08.30 - 13.30. Testing skjer mandag til fredag fra kl 10.30 - 13.30.
Helsemyndighetene anbefaler testing for
Andre kan testes etter vurdering av helsepersonell.
Folkehelseinstituttet påpeker at den enkelte person må ha en mistanke om sykdom/smitte og ikke bare et ønske om å få testet seg.
Hvor tester jeg meg?
Testing foregår utendørs i testsenteret utenfor Nannestad bygdemuseum i Ekervegen. Kjær inn Ekervegen fra Nannestad ungdomsskole og følg oppsatt skilting
Du kan ikke møte opp til testing uten å ha fått time på forhånd.
Veibeskrivelse til Nannestad fra Gjerdrum
Kjør rv. 120 til Nannestad. Ta til høyre inn Teieallèn ved Nannestad kommunehus og følg denne veien til Nannestad ungdomsskole. Kjør inn Ekervegen fra Nannestad ungdomsskole og følg oppsatt skilting. Veien er enveiskjørt.
Svaret får du etter noen dager ved å logge deg inn på helsenorge.no.
Dersom din test er positiv, vil du også få en telefon fra vårt smitteoppsporingsteam. Dersom din test er negativ, vil du ikke bli oppringt.
Du kan ikke ringe kommunen for å få svar.
Inntil du har fått svar på testen din OG du er i god allmenntilstand må du holde deg hjemme. Lette restsymptomer etter gjennomgått luftveisinfeksjon (som rennende nese) behøver ikke tillegges vekt.
Generelle spørsmål om koronavirus kan rettes til Helsedirektoratets informasjonstelefon: 815 55 015.
Noen land, flyselskap eller andre krever attest som viser negativ covid-19-test.
Gjerdrum kommune tilbyr ikke slik testing.
Dersom du skal på reise og trenger en slik test, må du selv kontakte en privat helsetjeneste som tilbyr dette. Den reisende må selv betale for undersøkelsen og prøvetakingen, dette gir ingen HELFO-refusjon. Reise er privat anliggende, og på samme måte som reisevaksine må dette betales av den enkelte.
Nannestad kommune håndterer koronavaksinering for Gjerdrum kommunes innbyggere. All informasjon om vaksineringen legges ut på hjemmesiden til Nannestad kommune.
Les mer på hjemmesiden til Nannestad kommune
Lokal forskrift og tiltak - oppheves fra 18.03.21
Nasjonale myndigheter har innført tiltaksnivå A (Særlig høyt tiltaksnivå, regulert i covid-19-forskriftens kap. 5A) for Gjerdrum og de øvrige 50 kommunene i Viken fylke samt Gran kommune i Innlandet. Årsaken er at smitten er sterkt økende i fylket.
Det betyr blant annet stengte butikker (se unntak i forskriften), treningssenter, bibliotek og serveringssteder (unntak for take away).
Høie opplyste under pressekonferansen at det blir tillatt med utendørs idretts- og fritidsaktiviteter for barn og unge under 20 år, så lenge dette skjer i grupper på inntil 10 personer og at det er mulig å holde minst to meters avstand og alle deltakerne kommer fra samme kommune.
Les mer om dette på regjeringen.no her
Gjerdrum kommune har i tillegg innført rødt nivå på skoler og barnehager med virkning fra 16.03.21.
Kommunestyret vedtok 17. mars å oppheve Gjerdrum kommunes lokale forskrift om smittevern. Det innebærer at våre innbyggere kun skal forholde seg til covid-19-forskriften § 5A. Det vil gjøres en ny vurdering innen tiltakene utløper den 11. april.
For å få oversikt over nasjonale råd og tiltak, kan du se lese her: https://www.helsenorge.no/koronavirus og https://www.helsedirektoratet.no/veiledere/koronavirus
Det er til nå registrert 184 personer med påvist smitte av koronaviruset i Gjerdrum kommune.
Hvis du har luftveissymptomer og lurer på om det kan være koronavirus, finner du mer informasjon her. For bestilling av test følg denne lenken.
Du kan også melde fra hvis du mistenker koronavirus her. Gjennom denne løsningen får du ikke kontakt med lege eller helsevesenet. Du hjelper imidlertid Folkehelseinstituttet med å kartlegge hvor mange som kan være syke med koronavirus i Norge.
Gjerdrum har samarbeid med Nannestad kommune om koronatelefon. For generelle spørsmål om covid-19 henviser vi til nasjonal informasjonstelefon 815 55 015 som har åpent hverdager kl. 08:00 - 15:30, evt. kan chatboten på helsenorge.no benyttes.
For spørsmål som gjelder lokale forhold kan man kontakte konronatelefonen i Nannestad tlf: 47619706. Koronatelefonen er åpen mandag-fredag kl. 8.30-13.30.
Helsestasjon tlf 66 10 63 10
Nasjonale myndigheter har innført tiltaksnivå A, og derfor stenger vi Herredshuset for publikum i perioden 22.3.–11.4.
Du kan kontakte oss på telefon 66 10 60 00 eller postmottak@gjerdrum.kommune.no.
NAV Gjerdrum er åpent for publikum onsdager kl. 12.00 - 14.00.
Unødig opphold på kulturhuset skal unngås. Derfor holdes dørene til vanlig stengt. Det vil bli avholdt noen arrangement som er åpne for alle utover høsten, men det er redusert kapasitet. Øvinger vil gå som normalt, men med smittevernrestriksjoner.
Undervisning som normalt, men med smittevernrestriksjoner.
Åpen for vanlig aktivitet, men med smittevernrestriksjoner.
Torsdagsklubb med påmelding og med smittevernrestriksjoner. En uke vil den være for elever ved Gjerdrum barneskole og påfølgende uke for elever ved Veståsen skole.
Fredagsklubb med påmelding og med smittevernrestriksjoner.
Vanlige åpningstider fra 24. august, men med smittevernrestriksjoner. Meråpent bibliotek fremdeles stengt.
For øvrige virksomheter og frivillige lag henviser vi til deres hjemmesider.
Gjerdrum kommune har i samarbeid med Gjerdrum legesenter opprettet en luftveisklinikk i egne lokaler i den gamle barnehagen ved siden av legesenteret. Her kan pasienter med luftveissymptomer bli vurdert. Hensikten er å minimere faren for smitte inne på selve legesenteret, og at pasienter trygt kan komme til nødvendige konsultasjoner. Pasienter med akutte luftveisymtomer som ikke har behov for legetime, skal testes ved teststasjonen i Nannestad. Se punktet om "Test for covid-19".
Fysio/ergoterapi er åpent, tlf 66 10 61 18 / 911 53 361.
Ring oss mellom 12:30-15:00 eller send SMS 917 59 496 dersom dere ønsker å formidle beskjeder til hjemmesykepleien.
Bo- og behandlingssenteret
Besøksrutiner revidert 13.11.2020
Grunnet Koronapandemi er det fortsatt nødvendige smitteverntiltak i helsestasjon.
Individuelle konsultasjoner går som normalt, og hjemmebesøk tilbys alle nyfødte.
Alle som kommer til helsestasjonen må være friske og ikke hatt nærkontakt med noen som er smittet med koronavirus.
Alle mottar SMS dagen før timeavtalen med aktuell informasjon.
Vi ser helst at gravide kommer alene til kontroller
Husk på å holde avstand, ha god hånd- og hostehygiene.
Foreldre og barn skal sprite hender før de går inn og ut av helsestasjonen
1 meters avstand mellom familier
Møt presis til timen for å unngå opphold på venterommet
Foreldre med barn som er vaksinert, kan evt. oppholde seg siste del av observasjonstiden utenfor helsestasjonen.
Har du spørsmål, ta kontakt på tlf. 66 10 63 10, eller kommunens servicesenter 66 10 60 00.
Har du spørsmål, ta kontakt på tlf. 66 10 63 10.
Tjenesten har av smittevernhensyn redusert kapasitet for samtaler på kontoret, og konsultasjoner foretas i økende grad over telefon eller video.